b'\n_START_ARTICLE_\nZbrane prigode Petra Zajca\n_START_SECTION_\nZgodba\n_START_PARAGRAPH_\nZgodba je osredoto\xc4\x8dena na dru\xc5\xbeino zajcev z antropolo\xc5\xa1kimi zna\xc4\x8dilnostmi. Mama Zajec je opozarjala svoje otroke, naj ne hodijo v vrt gospoda Gregorja, saj je v njem njen mo\xc5\xbe in njihov o\xc4\x8de izgubil \xc5\xbeivljenje, iz njega pa so spekli pito. H\xc4\x8derke so mamo poslu\xc5\xa1no ubogale in \xc5\xa1le nabirat robidnice ob poti, Peter pa je \xc5\xbeelel gospodu Gregorju izmakniti nekaj zelenjave, zato se je odpravil v njegov vrt. Ko se je do sitega najedel zelenjave, ga je za\xc4\x8delo zvijati v trebuhu, zato se je odpravil po peter\xc5\xa1ilj, da bi se olaj\xc5\xa1al bole\xc4\x8din. Takrat ga je zasa\xc4\x8dil gospod Gregor, ki ga je za\xc4\x8del loviti po vrtu. Peter je v begu pred gospodom Gregorjem izgubil svoj novi suknji\xc4\x8d in \xc5\xa1korenj\xc4\x8dke. V diru je Peter zbe\xc5\xbeal v vrtno lopo in se skril v zalivalnik, pa ga je gospod Gregor ponovno na\xc5\xa1el in za\xc4\x8del loviti. Zbegan in prestra\xc5\xa1en Peter se je nato previdno pretihotapil mimo ma\xc4\x8dke in pri\xc5\xa1el do zaklenjenih vrtnih vrat. V upanju, da se bo lahko neopazno izmuznil iz vrta, se je vrnil po poti od koder je pri\xc5\xa1el. Toda tudi tokrat ga je gospod Gregor opazil in ga za\xc4\x8del loviti z grabljami. Peter je poskakoval kakor hitro je mogel in se \xc5\xa1e zadnji hip skobacal pod vrtno ograjo. Na varnem se je ozrl nazaj in zagledal, kako njegova obleka visi na stra\xc5\xa1ilu gospoda Gregorja. Ves potrt se je Peter Zajec vrnil domov v zaj\xc4\x8dino, kjer mu je mama ponudila kamili\xc4\x8dni \xc4\x8daj in ga dala v posteljo. Njegove pridne sestrice pa so dobile razko\xc5\xa1no ve\xc4\x8derjo, jagodi\xc4\x8devje in mleko.\n_START_SECTION_\nSestava\n_START_PARAGRAPH_\nNavdih za zgodbo je avtorica dobila v otro\xc5\xa1kih letih, ko je sama imela zajca po imenu Peter Piper. V 90. letih 19. stol je B. Potter po\xc5\xa1iljala pisma z ilustrirano zgodbo sinu nekdanje vladarice, Annie Moore. Leta 1900 je Moore v zgodbah prepoznala velik potencial, zato je Beatrix predlagala, naj jih zdru\xc5\xbei v knjigo. Beatrix se je strinjala s predlogom, zato si je pri otrocih ge. Moore izposodila vso korespondenco, izbrala pa si je pismo, ki ga je napisala 4. 9. 1893 in poslala takrat 5-letnemu Noelu. V njem je bila zapisana zgodba o zajcu Petru. Biografinja B. Potter je kasneje povedala, da je bila zgodba v pismu prekratka za izdajo knjige, zato je avtorica dopolnila besedilo in ga naredila bolj napetega, poleg tega je dodala tudi \xc4\x8drno-bele ilustracije. Popravki so upo\xc4\x8dasnili pripoved, dodali nekatere spletke in orisali \xc4\x8dasovni okvir dogajanja. Ko je pisateljica prepisala pripoved v svojo vadbeno knjigo, je naslovno stran opremila z barvno ilustracijo gospe Zajec, ko daje sinu Petru piti kamili\xc4\x8dni \xc4\x8daj.\n_START_SECTION_\nZasebna objava\n_START_PARAGRAPH_\nKot je razlo\xc5\xbeil Lear, je Beatrix Potter poslala rokopis zgodbe pod naslovom Zbrane prigode o Petru Zajcu in vrtu gospoda Gregorja zalo\xc5\xbenikom, a so ji ga zavrnili, vklju\xc4\x8dno Frederick Warne & Co., ki se je desetletje pred tem zanimala za njeno umetni\xc5\xa1ko delo. Nekateri zalo\xc5\xbeniki so \xc5\xbeeleli kraj\xc5\xa1o zgodbo, spet drugi dalj\xc5\xa1o, najbolj pa so vztrajali pri barvnih ilustracijah, ki so bile od leta 1900 naprej tako priljubljene kot tudi cenovno dostopne. Ve\xc4\x8dkratna zavrnitev je bila za Potterjevo frustrirajo\xc4\x8da, saj je natan\xc4\x8dno vedela, kak\xc5\xa1en izgled knjige si \xc5\xbeeli (format in slog je povzela po knjigi Helen Bannerman z naslovom Little Black Sambo) in koliko bi jo taka knjiga stala. 16. 12. 1901 se je odlo\xc4\x8dila, da bo knjigo izdala v lastni re\xc5\xbeiji, zato je natisnila 250 izvodov in jih razdelila med dru\xc5\xbeinske \xc4\x8dlane in prijatelje.\n_START_SECTION_\nPrva komercialna objava\n_START_PARAGRAPH_\nLeta 1901 sta Beatrix Potter in Canon Hardwricke Rawnsley, dru\xc5\xbeinski prijatelj in nekdanji pesnik, predlo\xc5\xbeila Frederick Warne & Co. nekoliko grozljivo in didakti\xc4\x8dno razli\xc4\x8dico pripovedi skupaj z ilustracijami Potterjeve. Wernerjevi uredniki so rawnsleyjevo razli\xc4\x8dico zavrnili in prosili za rokopis Beatrx Potter. Uredniki so \xc5\xbeeleli povest o Petru Zajcu promovirati in dose\xc4\x8di tak uspeh, kot ga je do\xc5\xbeivela Helen Bennerman s svojim Little Black Sambo in tudi druge majjhne otro\xc5\xa1ke knjige, ki so na tr\xc5\xbei\xc5\xa1\xc4\x8du. Ko je Warne vpra\xc5\xa1al Potterjevo, zakaj njene ilustracije niso barvne, je odgovorila, da zajci \xe2\x80\x93 rjavi in zeleni niso dobri predmeti za barvanje. Warne je knjigo zavrnil, pa vendar dopustil mo\xc5\xbenost za poznej\xc5\xa1o objavo._NEWLINE_Warne je \xc5\xbeelel barvne ilustracije v \xe2\x80\x9ezaj\xc4\x8dji knjigi\xe2\x80\x9c (kot so jo imenovali) in predlagal rezanje ilustracij od \xc5\xa1tiridesetih do dvaindvajsetih ter ozna\xc4\x8dil tiste, za katere bi bilo najbolje, \xc4\x8de bi jih odstranili. Beatrix se je barvnim ilustracijam sprva upirala, a je kmalu sprevidela, da je njeno vztrajanje pri \xc4\x8drno-belih ilustracijah napaka, zato je Warneju poslala ve\xc4\x8d barvnih ilustracij, skupaj s kopijo svoje zasebno tiskane izdaje, on pa jih je nato preposlal svojemu uglednemu otro\xc5\xa1kemu ilustratorju L. Leslieju Brookeu, da bi podal svoje mnenje. Ilustrator je bil navdu\xc5\xa1en nad pisatelji\xc4\x8dinim delom in tudi dal priporo\xc4\x8dilo zanjo._NEWLINE_Medtem je Potter \xc5\xa1e vedno distribuirala svojo zasebno tiskano izdajo dru\xc5\xbeini in prijateljem. Med kupci je bil tudi slavni ustvarjalec Sherlocka Holmesa, Arthur Conan Doyle, ki je knjigo kupil za svoje otroke. Ko je bil prodan prvi zasebni izvod izmed 250, je \xc5\xbee bilo pripravljenih naslenjih 200 izvodov. V enega izmed izvodov je avtorica zapisala, da je njen ljubljen\xc4\x8dek, zaj\xc4\x8dek Peter umrl._NEWLINE_Po skoraj enem letu pogajanj je Potter, v juniju 1902, podpisala pogodbo z Wernerjem, v kateri sta se dogovorila, da bodo izdali 5000 izvodov. Avtorica je pried objavo sodelovala pri prilagajnju besedila in pravopisnih popravkih. Bloke ilustracij in besedila so nato poslali tiskarju Edmundu Evansu. \xc5\xa0e pred uradno objavo knjige v oktobru 1902 je bilo prodanih 8000 izvodov knjige Zbrane prigode Petra Zajca, do konca leta so natisnili \xc5\xbee 28000 izvodov. Leto po izidu knjige, leta 1903, je bilo natisnjenih 56470 izvodov.\n_START_SECTION_\nAmeri\xc5\xa1ke avtorske pravice\n_START_PARAGRAPH_\nWarneova pisarna v New Yorku ni uspela registrirati avtorskih pravic za Zbrane prigode Petra Zajca v Zdru\xc5\xbeenih dr\xc5\xbeavah Amerike. Ne licencirane kopije knjige so se za\xc4\x8dele pojavljati spomladi 1903, za katere Potter ni prejemala licen\xc4\x8dnine, in tega niso mogli na noben na\xc4\x8din zaustaviti. Ogromna finan\xc4\x8dna izguba se je pokazala \xc5\xa1ele s \xc4\x8dasom. Ko je njen o\xc4\x8de za bo\xc5\xbei\xc4\x8d 1903 domov prinesel igra\xc4\x8do, veverico \xe2\x80\x9eNutkin\xe2\x80\x9c, je bila za\xc5\xa1\xc4\x8dita njene intelektualne lastnine nujna.\n_START_SECTION_\nTr\xc5\xbena ni\xc5\xa1a\n_START_PARAGRAPH_\nLiterarni lik Peter Zajec se je izkazal za odli\xc4\x8dno tr\xc5\xbeno ni\xc5\xa1o. Na tr\xc5\xbei\xc5\xa1\xc4\x8de je z izidom zgodbe pri\xc5\xa1lo veliko igra\xc4\x8d za otroke, gledali\xc5\xa1kih lutk, namiznih iger itd. Leta 1998 so postali dostopni razni videi, zgo\xc5\xa1\xc4\x8denke, avdio kasete, radijske igre itd. Warne je promoviral in odprl uradne trgovine v ZDA in Veliki Britaniji, v katerih se prodajajo igra\xc4\x8de in vse podobne stvari, ki so povezane z literarnimi liki Beatrix Potter.\n_START_SECTION_\nAdaptacije\n_START_PARAGRAPH_\nLeta 1938 po uspehu Snow White in Seven Dwarfs je \xc5\xbeelel Walt Disney narediti animiran film o Zbranih prigodah Petra Zajca, a ga je Beatrix Potter zavrnila zaradi marketin\xc5\xa1kih razlogov._NEWLINE_Leta 1935 je Marrie Melodies naredila adaptacijo zgodbev kratkem filmu. Vzela je originalno zgodbo in spremenila priimek (Cottontail namesto Rabbit \xe2\x80\x93 Zajec), prav tako je spremenila sestavo dru\xc5\xbeine. Glavni junak, torej Peter,je imel v filmu namesto treh sestric, dva brata in eno sestro._NEWLINE_Leta 1971 se je Peter zajec pojavil kot igralec v baletnem filmu The Tales of Beatrix Potter._NEWLINE_Leta 1991 je HBO naredil animirano muzikalno adaptacijo, ki jo je pripovedovala Carol Burnett kot del spletne serije Storybook Musicals._NEWLINE_Leta 1992 so je BBC naredil antologijo serij The World of Petter Rabbit and Friends, ki so bile realizirane na VHS in na DVD-jih._NEWLINE_Leta 2006 so se na Petra Zajca sklicevali tudi v biografskem filmu Beatrix Potter z naslovom Miss Potter._NEWLINE_V decembru 2012 so predstvaili novo animirano otro\xc5\xa1ko serijo z naslovom Peter Rabbit (Peter Zajec), februarja 2013 pa so jo za\xc4\x8deli predvajati na Nickelodeon. Petru je v prvi sezoni posodil glas Colin DePaula, v drugi sezoni in razli\xc4\x8dici za ZDA pa Parker Lucas. Connor Fitzgerald je dal Petru glas v razli\xc4\x8dici VB.\n_START_SECTION_\nVir in literatura\n_START_PARAGRAPH_\nPotter, Beatrix (2007). Zbrane prigode Petra Zajca. Ljubljana\xc2\xa0: Mladinska knjiga. (Prevod: Branko Gradi\xc5\xa1nik)'